**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/19-01/09

**URBROJ:** 2198-1-42-06-19-3

Sv. Filip i Jakov, 2 listopada 2019. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima s 33. sjednice Školskog odbora OŠ Sv. Filip i Jakov**

Dana 1. listopada 2019. godine održana je 33. sjednica Školskog odbora OŠ Sv. Filip i Jakov. Nakon usvajanja Zapisnika s prethodne sjednice pristupilo se radu po dnevnom redu. Na dnevnom redu bile su sljedeće točke:

***D N E V N I R E D:***

*1. Izvješće o radu u šk. god. 2018./2019.*

*2. Kurikulum školske godine 2019./2020.*

*3. Donošenje Godišnjeg plana i programa za šk.god. 2019./2020.*

*4. Ostala pitanja*

Na 33. sjednici Školskog odbora zaključeno je sljedeće:

**Ad 1.**Ravnateljica je predstavila izvješće o radu tokom prethodne školske godine 2018./2019., aktivnosti koje su bile organizirane u matičnoj školi, te područnim odjelima kroz cijelu nastavnu godinu, prigode koje su bile posebno obilježene, istaknut je rad u produženom boravku, rad školske knjižnice, školske kuhinje, stručne službe. Predstavljen je i rad učitelja u razrednoj i predmetnoj nastavi, rad u produženom boravku, te rad u kući, napredovanje učitelja u učitelje savjetnike, te učitelje mentore. Istaknut je i rad na sjednicama Učiteljskog vijeća, razrednih vijeća, Vijeća roditelja, te Školskog odbora

**Ad 2.** Ravnateljica je obrazložila u kraćim crtama kurikulum škole, koji predstavlja dokument svih aktivnosti Škole koje nisu zadane kurikulumom na nacionalnoj razini. Tako je predstavila sve izvannastavne aktivnosti, dopunske i dodatne nastave iz pojedinih predmeta.

Što se tiče međupredmetnih područja, Školu će posjetiti djelatnici HAK-a, u školskoj knjižnici će se obilježiti Dani hrvatskog jezika, obilježit će se i Tjedan mozga, Dan broja pi.

Izvanučionička nastava obuhvatit će odlaske u kazalište i kino, Zavičajni muzej u Biogradu na moru, biti će organizirana terenska nastava.

**Ad 3.** Ravnateljica je iznijela podatke o ukupnom broju učenika u Školi, Školu pohađa 343 učenika, 6 više nego prethodne godine, 176 u razrednoj nastavi, a 167 u predmetnoj nastavi, učenika s teškoćama je 15, ustrojen je 21 razredni odjel.

**Ad. 4**

Ukratko su se iznijeli stavovi članova o inicijativi *Dani kolektivne sadnje drveća u Hrvatskoj*, u kojoj Škola sudjeluje, te će uz odobrenje i preporuku Hrvatskih šuma u blizini škole biti zasađene sadnice stabala, a inicijativa će se održati od 25. do 27. listopada diljem Hrvatske. Članovi su podržali navedenu inicijativu. U dvorištu PO Sv. Petar je bez znanja i obavijesti napravljena ograda za buduće dječje igralište za koju ravnateljica smatra da je nepotrebno visoka.

**Tajnica Škole:**

Marija Markulić, mag.iur.